COMUNA BUNEȘTI
în calitate de Autoritate Publică Tutelară a Regiei Publice Locale a Pădurilor Stejarul R.A. 

anunță organizarea recrutării și selectării candidaților pentru desemnarea
MEMBRILOR ÎN CONSILIUL DE ADMINISTRAȚIE AL

 REGIEI PUBLICE LOCALE A PĂDURILOR STEJARUL R.A. 

· 1 reprezentant al Autorității Publice Tutelare

· 5 persoane cu experienţă relevantă în administrarea/ managementul unor regii autonome sau societăți comerciale, inclusiv societăţi comerciale din sectorul privat;

Regia Publică Locală a Pădurilor Stejarul R.A. este persoană juridică și funcționează pe bază de gestiune economică și autonomie financiară, exercitând și atribuții de serviciu public cu specific silvic.
Regia Publică Locală a Pădurilor Stejarul R.A. are ca scop gospodărirea durabilă și unitară, în conformitate cu prevederile amenajamentelor silvice și ale normelor de regim silvic, a fondului forestier proprietate publică a comunelor Bunești, Jibert, Ungra și Ticuș și al altor unități administrativ teritoriale, a fondului forestier proprietate privată a unităților de cult (parohii, schituri, mănăstiri) și a instituțiilor de învățământ, a fondului forestier proprietate privată indiviză a persoanelor fizice (foști composesori, moșneni și răzeși sau moștenitori ai acestora), a fondului forestier proprietate a persoanelor fizice, în vederea creșterii contribuției pădurilor la îmbunătățirea condițiilor de mediu și la asigurarea economiei locale cu lemn, cu alte produse ale pădurii și cu servicii specifice silvice. 

1. Condiții pentru reprezentantul Autorității Publice Tutelare
· experienţă de cel puţin 5 ani în domeniul de activitate al Regiei Publice Locale a Pădurilor Stejarul R.A. şi/sau în activitatea de administrare de societăți comerciale ori regii autonome;
· studii superioare de lunga durata; 

· cetăţenie română şi domiciliul în România; 

· capacitate deplină de exercițiu și integritate morală; 

· cunoaşterea limbii române, scris şi vorbit; 

· stare de sănătate corespunzătoare exercitării funcţiei pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate, cu maxim 1 lună înainte de aplicaţie;
· nu intră sub incidența art. 6 și art. 7 din OUG 109/2011 privind guvernanța corporativă a întreprinderilor publice.

2. Condiții pentru candidații cu experiență relevantă în administrarea/ managementul unor regii autonome sau societăți comerciale, inclusiv societăţi comerciale din sectorul privat
· experienţă relevantă în administrarea/ managementul unor regii autonome sau societăți comerciale, inclusiv societăţi comerciale din sectorul privat;
· cunoaşterea limbii române, scris şi vorbit; 

· cetăţenie română şi domiciliul în România; 
· capacitate deplină de exercițiu și integritate morală;

· stare de sănătate corespunzătoare exercitării funcţiei pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate, cu maxim 1 lună înainte de aplicaţie;
· persoana nu intră sub incidența art. 6 și art. 7 din OUG 109/2011 privind guvernanța corporativă a întreprinderilor publice și nu face parte din rândul funcționarilor publici sau al altor categorii de personal din cadrul Autorității Publice Tutelare sau al altor instituții publice.

3. Criterii de selecție/evaluare a candidaților
· îndeplinirea condițiilor privind experiența profesională și de management; 

·  nivelul de dezvoltare a abilităților manageriale; 

·  motivația candidaților.

4. Probele procesului de selecție sunt:
4.1. Selecția dosarelor de înscriere
Dosarele se vor depune la sediul Regie Publice Locale a Pădurilor Stejarul R.A. până cel târziu la data de 05.05.2017, ora 1500
4.2.    Interviul de selecție
Interviul va avea loc în data de 24.05.2017, începând cu ora 1100, la sediul Regiei Publice a Pădurilor Stejarul R.A., doar pentru candidații care au fost admiși la etapa dosarelor de înscriere.

5. Documente necesare pentru întocmirea dosarului de înscriere
5.1.
Pentru reprezentantul Autorității Publice Tutelare:

· cerere de înscriere la procesul de selecție; 

· scrisoare de intenție; 

· curriculum vitae în format Europass (în care se va preciza expres denumirea consiliilor de administrație din care face parte candidatul –dacă este cazul); 

· copia actului de identitate; 

· copiile diplomelor de studii şi ale altor acte care atestă educația și pregătirea profesională; 

· copie conform cu originalul a carnetului de muncă sau, după caz, o adeverință care să ateste experiența de cel puţin 5 ani în domeniul de activitate al Regiei Publice Locale a Pădurilor Stejarul R.A. şi/sau în activitatea de administrare de societăți comerciale ori regii autonome; 

· cazierul judiciar; 

· adeverință medicală care să ateste capacitatea de exercițiu; 

· declarație pe proprie răspundere prin care candidatul va confirma ca nu se află într-una din situațiile prevăzute la art. 6 și art. 7 din OUG nr. 109/2011 privind guvernanța corporativă a întreprinderilor publice și în conformitate cu art. 292 din Codul Penal privind falsul în declarații.

5.2.  
Pentru ceilalți candidați:
· cerere de înscriere la procesul de selecție; 
· scrisoare de intenție; 
· curriculum vitae în format Europass (în care se va preciza expres denumirea consiliilor de administrație din care face parte candidatul –dacă este cazul); 
· copia actului de identitate; 
· copiile diplomelor de studii şi ale altor acte care atestă educația și pregătirea profesională; 
· copie conform cu originalul a carnetului de muncă sau, după caz, o adeverință care să ateste experiența în administrarea/ managementul unor regii autonome sau societăți comerciale, inclusiv societăți comerciale din sectorul privat; 
· cazierul judiciar; 
· adeverință medicală care să ateste capacitatea de exercițiu; 
· declarație pe proprie răspundere prin care candidatul va confirma ca nu se află într-una din situațiile prevăzute la art. 6 și art. 7 din OUG nr. 109/2011 privind guvernanța corporativă a întreprinderilor publice și în conformitate cu art. 292 din Codul Penal privind falsul în declarații;
·  declarație pe propria răspundere din care să rezulte îndeplinirea condițiilor prevăzute la art. 5, alin 2, lit. (c) din OUG nr. 109/2011 privind guvernanța corporativă a întreprinderilor publice, respectiv faptul că nu face parte din rândul funcționarilor publici sau al altor categorii de personal din cadrul autorității publice tutelare sau al altor instituții publice.

6. Depunerea candidaturilor
Documentele se depun personal la sediul Regiei Publice Locale a Pădurilor Stejarul R.A. sau prin poștă cu confirmare de primire în termen de 30 de zile de la publicarea anunțului.

Depunerea pe suport de hârtie a tuturor documentelor pentru candidatură, solicitate prin prezentul anunț de selecție, este obligatorie.

Imposibilitatea transmiterii pe suport de hârtie, în termenul indicat, a tuturor documentelor atrage după sine excluderea din procedura de recrutare și selecție.

Prin transmiterea documentelor, candidații își dau acordul implicit ca datele lor personale să fie procesate în scopul procedurii de recrutare și selecție.
Candidaților selectați pentru interviu li se pot cere documente suplimentare de natură să probeze experiența lor sau statutul profesional.

Informații suplimentare privind dosarul de înscriere și probele de selecție sunt disponibile pe website-ul Regiei Publice Locale a Pădurilor Stejarul R.A.: http://www.rplpstejarul.ro/, la telefon: 0268 260 556 și la sediul Regiei Publice Locale a Pădurilor Stejarul R.A, str. Cetății, nr. 28, localitatea Rupea, județul Brașov.

